96. szonett
Sok, bűnnek mondja ifju s lenge voltod’;
Előnynek más, hogy ifju s csalfa vagy.
S szeret mindenki rajtad fényt és foltot,
S erény lesz a hiba, ha rád tapad.
Mint egy királyné újján drága kőnek
Gondoljuk a leghitványabb követ:
Hibáidról azt hiszszük hogy erények,
Bájadra árnyat a vétek se vet.
A farkas is hány bárányt összetépne,
Ha báránynak látnák a bősz vadat!
Hány bámulódat csalhatnád te lépre,
Ha felhasználnád bűv-hatalmadat.
        De oh ne tedd! Magad enyém levén:
        Szerelmeddel jó híred is enyém. 
Versek
Szonettek

en:Sonnet 96 (Shakespeare)
de:William Shakspeare's sämmtliche Gedichte/Sonett XCVI
fr:Sonnets de Shakespeare/96
ru:Сонет 96 (Шекспир/Гербель)